Diari Oficial de la Generalitat Valenciana


Sumari del DOGV 6967, del 18-02-2013 (2013/1711)

RESOLUCIÓ de 12 de febrer de 2013, del director general de Farmàcia i Productes Sanitaris, d'adjudicació d'autorització d'obertura d'una nova oficina de farmàcia a Sant Joan d'Alacant.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6967

Data del DOGV
:   18-02-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/1711


Data del document
:   12-02-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 12 de febrer de 2013, del director general de Farmàcia i Productes Sanitaris, d'adjudicació d'autorització d'obertura d'una nova oficina de farmàcia a Sant Joan d'Alacant. [2013/1711]  
Vista la sol·licitud formulada per María Teresa Llopis Miró per a l'adjudicació de l'autorització d'una nova oficina de farmàcia en el municipi de Sant Joan d'Alacant, en aplicació del que establix l'article 18.8 de la Llei 6/1998, de 22 de juny, d'Ordenació Farmacèutica de la Comunitat Valenciana, i examinats els següents,   
  
Antecedents de fet  
Primer. María Teresa Llopis Miró va obtindre l'adjudicació per a l'obertura d'una nova oficina de farmàcia en el municipi del Campello (MT3), mitjançant la Resolució del director general de Farmàcia i Productes Sanitaris de data 17 d'abril de 2007, com a resultat del procediment d'adjudicació d'autoritzacions d'obertura de noves oficines de farmàcia convocat mitjançant la Resolució de l'esmentada Direcció General de Farmàcia i Productes Sanitaris de data 30 de març de 2006.  
  
Segon. María Teresa Llopis Miró va obtindre autorització d'obertura en el local designat a este efecte en el carrer Muro, 1, L14, del Centre Comercial Poble Nou, del municipi del Campello, mitjançant la Resolució del director general de Farmàcia i Productes Sanitaris de data 14 de setembre de 2007, i va procedir a l'efectiva obertura de l'oficina de farmàcia per mitjà de l'acta estesa per la Secció d'Inspecció i Ordenació Sanitària de la Direcció Territorial de Sanitat d'Alacant de data 12 de desembre de 2007.  
Tercer. Per mitjà de la Sentència número 756/2010, dictada pel Tribunal Superior de Justícia de la Comunitat Valenciana, de data 1 de desembre de 2010, s'estimà el recurs d'apel·lació formulat per María José Peris Andrés contra la Sentència del Jutjat Contenciós Administratiu número 3 de València, de data 21 de juliol de 2009, que la revoca i, en conseqüència, declarà contrària a dret la Resolució del conseller de Sanitat de data 15 de març de 2006, mentres que autoritza l'obertura de quatre oficines de farmàcia al Campello, xifra que es reduïx a dos oficines de farmàcia i queda sense efecte l'adjudicació de les autoritzacions d'obertura del Campello (MT3) i el Campello (MT4).  
  
Quart. Com a conseqüència de l'esmentada sentència es va notificar a María Teresa Llopis Miró que l'adjudicació de l'autorització el Campello (MT3) quedava anul·lada i que s'havia de procedir al tancament definitiu de l'oficina de farmàcia.  
Quint. Per mitjà d'un escrit de data 16 de gener de 2013, María Teresa Llopis Miró formula un escrit on sol·licita acollir-se al que disposa l'article 18.8 de la Llei 6/1998, de 22 de juny, d'Ordenació Farmacèutica de la Comunitat Valenciana, i sol·licita, en posteriors escrits, l'adjudicació de l'oficina de farmàcia autoritzada en el municipi de Sant Joan d'Alacant, mitjançant la Resolució del conseller de Sanitat, de data 30 de setembre de 2009, l'adjudicació de la qual encara no ha sigut convocada, i manifesta la seua renúncia als efectes econòmics derivats del compliment de la resolució judicial, tot això a costa del tancament efectiu de l'oficina de farmàcia oberta al Campello.  
  
Sext. Per mitjà de l'acta estesa per la Secció d'Inspecció i Ordenació Sanitària de la Direcció Territorial de Sanitat d'Alacant de data 11 de febrer de 2013, es va procedir al tancament definitiu de l'oficina de farmàcia de María Teresa Llopis Miró, sítia en el carrer Muro, 1, L14, del Centre Comercial Poble Nou, del municipi del Campello.   
  
Fonaments jurídics  
Primer. L'Agència Valenciana de Salut és competent per a resoldre esta sol·licitud en virtut del que disposen el Reial Decret 278/80, 25 de gener, sobre transferència de competències en matèria de sanitat; la Llei 5/1983, de 30 de desembre, de Govern Valencià; la Llei 6/1998, d'Ordenació Farmacèutica de la Comunitat Valenciana; el Decret 187/2001, de 27 de novembre, del Govern Valencià, pel qual es regula l'establiment, trasllat i transmissió de les oficines de farmàcia; la Llei 4/2005, de 17 de juny, de Salut Pública de la Comunitat Valenciana; el Decret 25/2005, de 4 de febrer, pel qual s'aproven els estatuts reguladors de l'Agència Valenciana de Salut, i el Decret 191/2012, de 21 de desembre, del Consell, pel que aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut.  
Segon. L'article 18.8. de la Llei 6/1998, de 22 de juny, d'Ordenació Farmacèutica de la Comunitat Valenciana, en la redacció donada per la Llei 10/2012, de 21 de desembre, de Mesures Fiscals, de Gestió Administrativa i Financera i d'Organització de la Generalitat, establix que:   
  
«En aquells casos en què un farmacèutic s'haja vist obligat a tancar la seua oficina de farmàcia o que s'haja impedit l'obertura d'una oficina de farmàcia l'autorització de la qual s'haja obtingut per mitjà de la seua participació en el procediment d'adjudicació previst en este article, per haver-se declarat nul·la l'adjudicació mitjançant una resolució judicial ferma, per causa no imputable a aquell, podrà optar per mantindre la puntuació obtinguda en la prova escrita, sense que s'aplique el que establix el punt anterior, per a la següent convocatòria en què participe, o per a l'elecció d'una de les autoritzacions l'adjudicació de la qual no haja sigut convocada, prèviament a la renúncia als efectes econòmics que puguen derivar-se del compliment de la resolució judicial, sempre que esta ho permeta».  
Els antecedents de fet, l'acreditació dels quals consta en la Direcció General de Farmàcia i Productes Sanitaris, conduïxen a la conclusió que la norma transcrita és d'aplicació al supòsit plantejat per la sol·licitant, ja que havent participat en un procediment d'adjudicació d'autoritzacions d'obertura d'oficines de farmàcia, en va obtindre una, i es va veure posteriorment obligada al tancament de l'oficina de farmàcia com a conseqüència de l'execució d'una sentència ferma del Tribunal Superior de Justícia, per causa no imputable a ella. En conseqüència, i havent renunciat María Teresa Llopis Miró com a condició necessària, als efectes econòmics derivats del compliment de la resolució judicial, és procedent adjudicar a la sol·licitant l'autorització d'obertura d'una nova oficina de farmàcia en el municipi de Sant Joan d'Alacant, necessària per a prestar una adequada atenció farmacèutica a la població, d'acord amb la resolució del conseller de Sanitat de data 30 de setembre de 2009 l'adjudicació de la qual encara no ha sigut convocada.  
  
Vistos els anteriors fets i fonaments jurídics, resolc:  
  
Adjudicar l'autorització administrativa d'obertura d'una nova oficina de farmàcia en el municipi de Sant Joan d'Alacant, necessària per a prestar una adequada atenció farmacèutica a la població d'acord amb la resolució del conseller de Sanitat de data 30 de setembre de 2009, a María Teresa Llopis Miró en les condicions establides en esta resolució.  
Notifiqueu esta resolució als interessats i al mateix temps publiqueu-la en el Diari Oficial de la Comunitat Valenciana, amb l'advertència que no esgota la via administrativa i que s'hi pot interposar un recurs d'alçada davant del secretari autonòmic de l'Agència Valenciana de Salut en el termini d'un mes comptador a partir de l'endemà de la data de la publicació en el Diari Oficial de la Comunitat Valenciana.  
  
  
València, 12 de febrer de 2013.- El director general de Farmàcia i Productes Sanitaris: José Luis Trillo Mata.